**REPUBLIKA HRVATSKA**

**TRGOVAČKI SUD U ZAGREBU**

**Zagreb, Amruševa 2/II** St-.........../2015-

R E P U B L I K A H R V A T S K A

Z A K L J U Č A K

Trgovački sud u Zagrebu po sucu pojedincu Ivanu Iviću u predstečajnom postupku povodom prijedloga dužnika TVRTKA JEDAN d.o.o., Zagreb, Matije Divkovića 25, OIB: 555, , dana 25. listopada 2015. godine

z a k l j u č i o j e

1. Temeljem odredbe čl. 31. st. 2. Stečajno zakona (NN 71/15; dalje SZ), nalaže se podnositelju prijedloga za otvaranjem stečajnog postupka – dužniku TVRTKA JEDAN d.o.o., Zagreb, Matije Divkovića 25, OIB: 555, da u roku od 8 dana dopuni prijedlog podnesen ovom sudu dana 16. studenog 2015. godine na način da:
2. sukladno čl. 4. SZ-a dostavi dokaz o postojanju predstečajnog razloga
3. sukladno čl. 16. st. 1. i čl. 17. SZ-a dostavi popis imovine i obveza dužnika

* nekretnine i pokretnine dužnika,
* imovinska prava dužnika na tuđim stvarima,
* novčane i nenovčane tražbine dužnika,
* druga prava koja čine imovinu dužnika,
* novčana sredstva na računima dužnika i drugu imovinu dužnika,
* obveze dužnika unesene u njegove poslovne knjige,
* druge novčane i nenovčane obveze dužnika,
* razlučna prava na imovini dužnika,
* izlučna prava,
* prosječne mjesečne troškove redovnog poslovanja dužnika u posljednjih godinu dana,
* postupke pred sudovima ili javnopravnim tijelima u kojima je dužnik stranka i visinu ili opis tražbine koja je predmet postupka

U popisu imovine i obveza moraju se navesti podaci o pravnoj i činjeničnoj osnovi u odnosu na svaki dio imovine i obveza, dokazi, osobito isprave kojima se oni mogu potkrijepiti i potvrditi da su navedeni podaci točni i potpuni i da ništa od imovine i obveza nije zatajeno.

Za davanje neistinitoga ili nepotpunoga popisa imovine i obveza, dužnik odgovara kao za davanje lažnog iskaza u postupku pred sudom.

1. sukladno čl. 26. SZ-a dostavi:

* financijske izvještaje u skladu sa Zakonom o računovodstvu koji nisu stariji od 3 mjeseca od dana podnošenja prijedloga za otvaranje predstečajnoga postupka, s time da se usporedni podaci u financijskim izvještajnima iskazuju sa stanjem na dan godišnjih financijskih izvještaja prethodne godine, odnosno evidencije koje dužnik vodi u skladu s poreznim propisima, ako je dužnik obveznik poreza na dohodak.
* opis pregovora s vjerovnicima, ako su prethodili prijedlogu za otvaranjem predstečajnog postupka, uključujući i potrebne obavijesti dostavljene vjerovnicima koji sudjeluju u postupku.
* dokaz o ukupnoj aktivi i dokaz o ukupnom prihodu za prethodnu godinu i broju zaposlenih na zadnji dan u mjesecu koji prethodi danu podnošenja prijedloga
* plan restrukturiranja, sukladno čl. 27. SZ-a, koji mora sadržavati:

1. činjenice i okolnosti iz kojih proizlazi postojanje prijeteće nesposobnosti za plaćanje
2. izračun manjka likvidnih sredstava na dan priloženih financijskih izvještaja
3. mjere financijskoga restrukturiranja i izračun njihovih učinaka na manjak likvidnih sredstava
4. mjere operativnoga restrukturiranja i izračun njihovih učinaka na poslovanje
5. plan poslovanja za razdoblje do kraja tekuće i za dvije sljedeće kalendarske godine uz detaljno obrazloženje razloga za utvrđivanje svake pozicije plana
6. planiranu bilancu na zadnji dan razdoblja za koje je sastavljen plan poslovanja
7. analizu svih tražbina prema visini i vrsti (tražbine radnika i prijašnjih dužnikovih radnika, izlučna prava, razlučna prava, tražbine za koje se vodi postupak, neosigurane tražbine i druge tražbine)
8. ponudu vjerovnicima razvrstanim u skupine odgovarajućom primjenom pravila o razvrstavanju sudionika u stečajnom planu o načinu, rokovima i uvjetima namirenja tražbina
9. rok za dobrovoljno ispunjenje i

10. planirani iznos troškova restrukturiranja

1. Ukoliko podnositelj prijedloga ne postupi po točci I.) Izreke ovog rješenje u roku od 8 dana, Sud će prijedlog odbaciti.

Obrazloženje

Temeljem odredbe čl. 31. st. 1. Stečajnog zakona (NN 71/15; dalje SZ), odlučeno je kao pod točkom I.) Izreke ovog zaključka, budući da prijedlog za otvaranjem predstečajnog postupka podnositelja – samog dužnika od 16. studenog 2015.godine, nije potpun u smislu kumulativno potrebnih uvjeta iz čl. 16. st. 1., 17., 26. i 27. SZ-a, sve kako je gore navedeno, a da bi se po istom moglo postupati.

Sukladno odredbi čl. 31. st. 3. SZ-a, odlučeno je kao pod točkom II.) Izreke zaključka

U Zagrebu, 25. listopada 2015.

SUDAC:

Ivan Ivić , v.r.

*UPUTA O PRAVNOM LIJEKU:*

*Protiv ovog zaključka nije dopuštena žalba (čl. 18. st 2. 19. st. 7. SZ)*

Za točnost otpravka-ovlašteni službenik:

Ana Vladić

DNa:

1. Dužniku po punomoćniku,